בייבי דרייבר

בייבי דרייבר (באנגלית: Baby Driver) הוא סרט שוד ופעולה שיצא ב-2017. את הסרט כתב וביים אדגר רייט.

הסרט עוקב אחר בייבי (אנסל אלגורט), נהג מילוט יתום ובעל חיבה למוזיקה, אשר עובד בעל כורחו עם איש עולם תחתון בתמורה להזדמנות שנייה להתחיל חיים חדשים. רבים מקטעי הפעולה בסרט מבוימים בתיאום לפסקול.

הסרט הוא הפקה בריטית-אמריקאית, והוצג בבכורה עולמית בפסטיבל South by Southwest שבאוסטין, טקסס, ב-11 במרץ 2017, ויצא לאקרנים בישראל ב-29 ביוני 2017.

הסרט הפך לשובר קופות, בהשוואה לתקציבו הדל וזכה לביקורות חיוביות רבות ברחבי העולם.

 שחקנים 
 אנסל אלגורט בתור בייבי, צעיר בעל חיבה למוזיקה אשר עובד כנהג מילוט עבור צוות מתחלף של שודדי בנקים. עבר תאונה כשהיה ילד. התאונה גרמה להרג הוריו ולבעיות שמיעה ולכן הוא שומע מוזיקה כל הזמן. שמו האמיתי, מיילס, נחשף בסוף הסרט.
 לילי ג'יימס בתור דברה, מלצרית ומושא אהבתו של בייבי.
 קווין ספייסי בתור דוק, הבוס של צוות השודדים המתחלף ופושע ותיק ומיומן.
 ג'ון האם בתור באדי, חלק מכנופיית שודדי הבנקים וסוחר לשעבר בוול סטריט. מתעצבן בקלות.
 ג'יימי פוקס בתור באטס, נושא הרובים הפזיז של כנופיית שודדי הבנקים.
 ג'ון ברנטל בתור גריף, אחד מחברי כנופיית השודדים.
 אייזה גונזלס בתור דארלינג, אחת משודדי הבנקים, שותפתו לפשע ובת זוגו של באדי. מתה במהלך קרב עם שוטרים בסוף הסרט.
 "פלי" בתור אדי נונסנס, אחד מחברי כנופיית השודדים.
 סקיי פררה בתור אמו של בייבי, שמתה בתאונת דרכים כשבייבי היה צעיר.

 הפקה 
 פיתוח 
אדגר רייט הצהיר כי עלה בראשו הרעיון לסרט ב-1994, אמנם הוא אימץ את ההתחלה המתוכננת של הסרט אל הקליפ בבימויו של השיר "Blue Song" של להקת המוזיקה האלקטרונית Mint Royale הבריטית, בשנת 2003, בכיכובו של נואל פילדינג בתור נהג מילוט חובב מוזיקה שעובד עבור חבורת שודדי בנקים. הוא מאוחר יותר התחרט על כך כאשר הקליפ הפך אהוד באופן בלתי צפוי.

 ליהוק 
ב-22 ביולי 2014, הוכרז כי אדגר רייט, לאחר שעזב את פרויקט אנטמן, עבר לביים את "בייבי דרייבר" עבור חברת ההפקה Working Title Films הבריטית. טים בוואן, אריק פלנר ונירה פארק היו עתידים להפיק את הסרט. ב-13 בינואר 2015, דווח כי אנסל אלגורט נמצא בדיונים מוקדמים לגבי הצטרפותו לסרט, אשר סרטי סוני עתידים להוציאו, דרך חברת הבת של סרטי קולומביה (בבעלות סרטי סוני) - סרטי טריסטאר. אמה סטון ומייקל דאגלס סומנו גם כן כליהוקים אפשריים עבור הסרט. ב-7 במאי 2015, לילי ג'יימס הייתה בדיונים לגבי הצטרפות לסרט בתפקיד נשי ראשי בתור המלצרית ומושא חיבתו של דמותו של אלגורט. חברת Media Rights Capital בשיתוף עם סרטי טריסטאר היו עתידות לממן את הסרט, אשר פארק תפיק דרך חברת ההפקה שלה Big Talk הפקות, כאשר רייט ייכתוב את התסריט.

ב-8 בספטמבר 2015, דווח כי ג'יימי פוקס נמצא בשיחות לגבי הצטרפותו לסרט. ב-20 באוקטובר 2015, ג'ון האם חתם על כיכובו בסרט בתור אחד הרשעים, חלק מכנופיית שודדי בנקים וסוחר לשעבר בוול סטריט. ב-3 בנובמבר 2015, קווין ספייסי לוהק לשחק בתפקיד מנהל צוות השודדים ופושע מנוסה. ב-16 בדצמבר 2015, אייזה גונזלס הצטרפה לסרט בתפקיד אחת החברות בכנופיית שודדי הבנקים וזוגתו של הדמות של ג'ון האם. ב-23 בפברואר 2016, ג'ון ברנטל לוהק בתור גריף. ב-8 בינואר 2017, רייט פרסם דרך טוויטר כי "סטריפ נמצאת בסרט החדש שלי", לפני שמחק את הציוץ זמן קצר לאחר מכן, דבר שהוביל רבים לשער כי מריל סטריפ תופיע ב"בייבי דרייבר".

 צילומים 
שלב הצילומים של הסרט החל ב-17 בפברואר 2016 והסתיים ב-13 במאי של אותה השנה. הסרט צולם באטלנטה, ג'ורג'יה.

 פסקול 
"(Baby Driver (Music from the Motion Picture" הוא שמו של אלבום הפס-קול של הסרט הנושא את אותו השם. הפסקול יצא לאור ב-23 ביוני 2017, על גבי תקליטור, תקליט ויניל ובהקלטה דיגיטלית דרך קולומביה רקורדס, 30th Century Records. האלבום משלב מגוון אמנים שפעלו בעשורים שונים, ביניהם בלר, Run the Jewels, סקיי פררה, Jon Spencer Blues Explosion, קווין וכן Golden Earring.

 רשימת הרצועות 
הפסקול כולל שלוש רצועות מקוריות - "Easy" של סקיי פררה, "Chase Me" של דיינג'ר מאוס, בהופעת Run the Jewels ו-ביג בוי והשיר "Was He Slow?" של קיד קואלה. ברצועה "Chase Me" נמצאות דגימות רבות מהרצועה "Bellbottoms" של Jon Spencer Blues Explosion, אשר מופיעים גם כן בפסקול.
מס.כותרתאמן/אמניםאורך1."Bellbottoms"Jon Spencer Blues Explosion5:172."Harlem Shuffle"Bob & Earl2:523."Egyptian Reggae"Jonathan Richman & The Modern Lovers2:374."Smokey Joe's La La"Googie Rene3:025."Let’s Go Away For Awhile"The Beach Boys2:216."B-A-B-Y"Carla Thomas2:577."Kashmere"Kashmere Stage Band4:578."Unsquare Dance"דייב ברובק2:009."Neat Neat Neat"דה דמנד2:4210.""The Commodores4:1611."Debora"טי רקס3:1912."Debra"בק5:4313."Bongolia"Incredible Bongo Band2:1514.""The Detroit Emeralds3:5315."Early In The Morning"אלכסיס קורנר3:0116."The Edge"David McCallum2:5417."Nowhere to Run"Martha and the Vandellas3:0218."Tequila"The Button Down Brass3:3219."When Something Is Wrong With My Baby"Sam & Dave3:1620."Every Little Bit Hurts"Brenda Holloway2:5721."Intermission"בלר2:2722.""Focus3:1823.""Golden Earring3:4424."Never, Never Gonna Give Ya Up"בארי וייט4:5125."Know How"Young MC4:0226."Brighton Rock"קווין5:1027."Easy"סקיי פררה4:2828."Baby Driver"סיימון וגרפונקל3:1629.""קיד קואלה1:4730."Chase Me"דיינג'ר מאוס מארח את Run the Jewels ו-ביג בוי3:27אורך כולל:1:43:53

 יציאה לאקרנים 
באוגוסט 2015, סרטי סוני הכריזו כי הסרט ייצא ב-17 במרץ 2017. יציאתו נדחתה לזמן קצר ל-11 באוגוסט 2017 לפני שהוחלט לבסוף ש-28 ביוני 2017 יהיה תאריך ההוצאה. הבכורה העולמית של הסרט חלה בפסטיבל South by Southwest ב-11 במרץ 2017.

 בקופות 
בצפון אמריקה, הרווחים של בייבי דרייבר מוערכים ב-12–20 מיליון דולר, מ-3,150 בתי קולנוע בחמשת הימים הראשונים, כאשר יש סיכוי לרווח גדול יותר בשל הביקורות החיוביות. רווחים של 2.1 מיליון דולר התקבלו מהצגות טרום-בכורה של הסרט.

 ביקורת 
לפי אתר סיכום הביקורות Rotten Tomatoes, 92% מהביקורות על הסרט הן חיוביות, כאשר הדירוג הממוצע שלו הוא 8.2/10. בפסקה המתארת את דעת רוב הביקורות באתר מתואר כי: "אופנתי, מרגש, ומתודלק בפסקול קטלני, בייבי דרייבר עולה על הכביש ונעלם -- כאשר הוא מוכיח כי סרטי פעולה זריזים יכולים להיות כתובים בחכמה מבלי להקריב את הריגושים". לסרט דירוג של 86 מתוך 100 באתר Metacritic בהתבסס על 49 ביקורות, המצביעות על כך שהוא "משובח באופן גורף", והוא מצוין כסרט חובת-צפייה של Metacritic. צופים שנסקרו על ידי CinemaScore העניקו לסרט דירוג ממוצע של "A-", בסולם מ-A+ עד F.

 קישורים חיצוניים 



 בייבי דרייבר באתר סרט
 מתן בכר, ביקורת: בייבי דרייבר, באתר עין הדג, 30 ביוני 2017






 עידו רוזן, מענג לראות את הבמאי של "בייבי דרייבר" בפעולה, באתר רשת, 5 ביולי 2017
 יעל שוב, "בייבי דרייבר" בולט בייחודו על רקע השיממון של הקיץ, באתר Time Out ישראל, 29 ביוני 2017

 הערות שוליים 

קטגוריה:סרטי 2017
קטגוריה:סרטי פשע
קטגוריה:סרטי פעולה
קטגוריה:סרטי העוסקים במעשי שוד
קטגוריה:סרטי אדגר רייט